18/Sv. 9 Službeni list Europske unije 59 32006R0785 25.5.2006. SLUŽBENI LIST EUROPSKE UNIJE L 138/7 UREDBA KOMISIJE (EZ) br. 785/2006 od 23. svibnja 2006. o izmjeni Uredbe Vijeća (EZ) br. 1210/2003 o određenim posebnim ograničenjima u gospodarskim i financijskim odnosima s Irakom KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima u gospo- darskim i financijskim odnosima s Irakom ('), a posebno njezin članak 11. točku (b), budući da: (1) — Prilog IV. Uredbi (EZ) br. 1210/2003 navodi fizičke i pravne osobe, tijela ili subjekte povezane s režimom bivšeg predsjednika Saddama Husseina na koje se odnosi zamrzavanje financijskih sredstava i gospodarskih izvora na temelju te Uredbe. (2) — Odbor za sankcije Vijeća sigurnosti Ujedinjenih naroda je 12. svibnja 2006. odlučio izmijeniti popis koji uključuje Saddama Husseina i druge visoke dužnosnike bivšeg iračkog režima, članove njihove uže obitelji i subjekte u njihovom vlasništvu ili pod njihovim nadzorom ili u vlasništvu i pod nadzorom osoba koje djeluju u njihovo ime ili pod njihovim vodstvom, na koje se primjenjuje zamrzavanje financijskih sredstava i gospo- darskih izvora. Prilog IV. trebalo bi, stoga, na odgovara- jući način izmijeniti. (3) — Prilog III. Uredbi (EZ) br. 1210/2003 uključuje imena određenih pravnih osoba, tijela ili subjekata koja su dodana Uredbom Komisije (EZ) br. 979/2004 (?). Kako bi se osiguralo usklađivanje s popisom koji je utvrdio Odbor za sankcije Vijeća sigurnosti UN-a, ta imena sada treba dodati u Prilog IV. Uredbi (EZ) br. 1210/2003. (4) — Kako bi se osigurala učinkovitost mjera predviđenih u ovoj Uredbi, ova Uredba mora odmah stupiti na snagu, DONIJELA JE OVU UREDBU: Članak 1. 1. _ Prilog III. Uredbi (EZ) br. 1210/2003 mijenja se kako je određeno u Prilogu I. ovoj Uredbi. 2. — Prilog IV. Uredbi (EZ) br. 1210/2003 mijenja se kako je određeno u Prilogu II. ovoj Uredbi. Članak 2. Ova Uredba stupa na snagu na dan objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 23. svibnja 2006. (') SL L169, 8.7.2003., str. 6. Uredba kako je zadnje izmijenjena Uredbom (EZ) br. 1450/2005 (SL L 230, 7.9.2005., str. 7.). Za Komisiju Eneko LANDABURU Glavni direktor za vanjske odnose (2) SL L 180, 15.5.2004., str. 9.